ΚΑΝΟΝΙΣΜΟΣ ΕΡΓΑΣΤΗΡΙΟΥ ΟΡΓΑΝΙΚΗΣ ΧΗΜΕΙΑΣ

Σκοπός του μαθήματος “Εργαστήριο Οργανικής Χημείας” είναι η εξοικείωση των φοιτητών με αντιδράσεις σύνθεσης απλών οργανικών ενώσεων.

Η εξάσκηση των φοιτητών στο Εργαστήριο είναι υποχρεωτική. Κάθε φοιτητής θα πρέπει να γνωρίζει καλά:

* τα όσα αναφέρονται στην άσκηση που θα εκτελέσει ,
* τους κανόνες υγείας και ασφάλειας που οφείλει να τηρεί για την εκτέλεση των πειραμάτων του.

Η προσέλευση στο Εργαστήριο πρέπει να γίνεται την καθορισμένη ώρα έναρξης των ασκήσεων. Κατά τη διάρκεια της εργαστηριακής άσκησης οι φοιτητές παραμένουν στις θέσεις τους και δε περιπλανώνται άσκοπα μέσα και έξω από το εργαστήριο.

Η προσοχή, η καθαριότητα και η κοινή λογική είναι βασικές προϋποθέσεις για την επιτυχή εκτέλεση κάθε πειράματος.

Με την έναρξη των εργαστηριακών ασκήσεων ο φοιτητής παραλαμβάνει ενυπόγραφα :

1. την κατάσταση με τον απαραίτητο για την εξάσκησή του εξοπλισμό τον οποίο οφείλει να παραδώσει καθαρό και πλήρη, σύμφωνα με την κατάσταση παραλαβής, μετά το τέλος των ασκήσεων
2. τους κανόνες ασφάλειας του εργαστηρίου

Oι φοιτητές δεν έχουν την δυνατότητα να επαναλάβουν τις ασκήσεις λόγω κακής απόδοσης ή απουσίας. Το μόνο που μπορεί να συμβεί είναι για μία τουλάχιστον φορά και έπειτα από συννενόηση με τους υπεύθυνους του Εργαστηρίου να μετακινηθούν από την μία ομάδα στην άλλη (βλ.αναλυτικά έγγραφο ‘Κανονισμός απουσιών’). Στην περίπτωση πρώτης απουσίας ο φοιτητής χάνει την άσκηση, μηδενίζεται σ’αυτή, αλλά μπορεί να συνεχίσει να παρακολουθεί στο εργαστήριο. Σε περίπτωση δεύτερης απουσίας ο φοιτητής επαναλαμβάνει το Εργαστήριο την επόμενη ακαδημαϊκή χρονιά.

Η πρόοδος του φοιτητή και η τελική του βαθμολογία στο μάθημα είναι συνάρτηση των αποτελεσμάτων που επιτυχάνει:

1. κατά την εκτέλεση των πειραμάτων και της γραπτής παρουσίασης των (αναφορά), (25%),
2. της σύντομης εξέτασης (τεστ) στο τέλος κάθε άσκησης ,(25%), και
3. της τελικής γραπτής εξέτασης (50%).

Οι φοιτητές πρέπει να έχουν πάντα κατά νου ότι το Εργαστήριο ενδιαφέρεται και φροντίζει για την όσο το δυνατόν καλύτερη εξάσκησή τους και την επίλυση των επιστημονικών τους προβλημάτων. Απαιτεί όμως κι από αυτούς ανάλογο ενδιαφέρον και σεβασμό προς την περιουσία του και το προσωπικό του.

**Οι διδάσκοντες**